techiaith/cofnodycynulliad_en-cy huggingface dataset:
English: I think, while concessionary travel is very important, particularly where bus services are limited, it's of course - . Concessionary travel passes can be used on certain train lines; the Welsh Government has ensured that. Concessionary rail travel is available on some routes, which you'll be aware of, particularly in Wrexham, Llandudno, Blaenau Ffestiniog, Swansea and the Heart of Wales line. As you know, Gareth Bennett, we have no powers to introduce mandatory concessionary fare schemes on Wales services, but we do fund the voluntary concessionary scheme with Arriva Trains Wales. But, clearly, this is an area where we will be looking at future prospects.
Welsh: Rwy'n credu, er bod teithio rhatach yn bwysig iawn, yn enwedig lle mae gwasanaethau bws yn gyfyngedig, wrth gwrs mae'n - . Gall tocynnau teithio rhatach gael eu defnyddio ar reilffyrdd penodol; mae Llywodraeth Cymru wedi sicrhau hynny. Mae teithio rhatach ar y trên ar gael ar rai llwybrau, y byddwch yn ymwybodol ohonynt, yn enwedig yn Wrecsam, Llandudno, Blaenau Ffestiniog, Abertawe a rheilffordd Calon Cymru. Fel y gwyddoch, Gareth Bennett, nid oes gennym unrhyw bwerau i gyflwyno cynlluniau tocynnau rhatach gorfodol ar wasanaethau yng Nghymru, ond rydym ni'n ariannu'r cynllun consesiynol gwirfoddol gyda Threnau Arriva Cymru. Ond, yn amlwg, mae hwn yn faes lle byddwn yn edrych ar ragolygon y dyfodol.
English: We will take forward a cross-Government, all-Wales approach focused on helping people into decent jobs, giving children the best start in life, and ensuring that local people are engaged in the design of local services.
Welsh: Byddwn yn bwrw ymlaen â dull traws-Lywodraeth, Cymru gyfan yn canolbwyntio ar helpu pobl i gael swyddi da, gan roi'r dechrau gorau mewn bywyd i blant, a sicrhau bod pobl leol yn cymryd rhan yn y broses o gynllunio gwasanaethau lleol.
English: Thank you for that answer, leader of the house. On 14 February, the Cabinet Secretary for Communities and Children made a statement regarding Communities First and his actions in that statement also highlighted the ambition to actually get to those furthest from the labour market and move them forward. But, unfortunately, some of those who are furthest from the labour market skills-wise are also physically furthest from the market because they live in communities that are not well served by public services. What are you doing to actually get jobs closer to them or actually get them to jobs by improving public services and public transport?
Welsh: Diolch i chi am yr ateb yna, arweinydd y tŷ. Ar 14 Chwefror, gwnaeth Ysgrifennydd y Cabinet dros Gymunedau a Phlant ddatganiad ar Gymunedau yn Gyntaf ac roedd ei weithredoedd yn y datganiad hwnnw hefyd yn amlygu'r uchelgais i gyrraedd y rhai sydd bellaf o'r farchnad lafur a'u symud ymlaen. Ond, yn anffodus, mae rhai o'r rheini sydd bellaf o'r farchnad lafur o ran sgiliau hefyd yn gorfforol bellaf o'r farchnad gan eu bod yn byw mewn cymunedau nad ydynt yn cael eu gwasanaethu'n dda gan wasanaethau cyhoeddus. Beth ydych chi'n ei wneud mewn gwirionedd i gael swyddi'n nes atyn nhw neu eu cael nhw i swyddi trwy wella gwasanaethau cyhoeddus a thrafnidiaeth gyhoeddus?
English: The national transport finance plan, published in July 2015 does, of course, set out investment for transport infrastructure services across all parts of Wales. It has to provide comprehensive solutions for local transport needs and connecting communities, but, as the Member, David Rees, says, it's about improving local public transport, and I think the integrated transport hub in your area will be of major significance and importance. We also, of course, have our very important Better Jobs, Closer to Home initiative, which enables people to access jobs, but you will hear more from the Cabinet Secretary for economy and transport very shortly in terms of the future of bus services.
Welsh: Mae'r cynllun cyllid trafnidiaeth cenedlaethol, a gyhoeddwyd ym mis Gorffennaf 2015, wrth gwrs, yn nodi buddsoddiad ar gyfer gwasanaethau seilwaith trafnidiaeth ar draws pob rhan o Gymru. Mae'n rhaid iddo gynnig atebion cynhwysfawr ar gyfer anghenion trafnidiaeth lleol a chymunedau cyswllt, ond, fel y mae'r Aelod, David Rees, yn ei ddweud, mae'n ymwneud â gwella trafnidiaeth gyhoeddus leol, ac rwy'n credu y bydd y ganolfan trafnidiaeth integredig yn eich ardal chi yn arwyddocaol ac yn bwysig iawn. Mae gennym ni hefyd, wrth gwrs, ein menter Swyddi Gwell yn Nes at Adref hynod bwysig, sy'n galluogi pobl i gael mynediad at swyddi, ond byddwch yn clywed mwy gan Ysgrifennydd y Cabinet dros yr economi a thrafnidiaeth yn fuan iawn o ran dyfodol gwasanaethau bysiau.
English: The Ministry of Justice collects this information and we understand that, until September 2016, no protection orders were issued in Wales. The Welsh Government does not tolerate any form of violence against women, including female genital mutilation, and, together with our partners, we are working hard to tackle this heinous crime.
Welsh: Y Weinyddiaeth Gyfiawnder sy'n casglu'r wybodaeth hon ac rydym ni'n deall, na chyflwynwyd unrhyw orchmynion amddiffyn yng Nghymru hyd at fis Medi 2016. Nid yw Llywodraeth Cymru yn goddef unrhyw fath o drais yn erbyn menywod, gan gynnwys anffurfio organau cenhedlu benywod, ac, ynghyd â'n partneriaid, rydym ni'n gweithio'n galed i fynd i'r afael â'r drosedd erchyll hon.
English: I thank you for that answer. It is somewhat amazing that there have been no protection orders whatsoever issued and, consequently, no prosecutions for FGM in Wales. It is a crime against the person and it is the brutal abuse of minors, and we need to, in my opinion, call it out for what it is: it is child abuse - nothing more, nothing less. So, what I'm going to ask, Cabinet Secretary, is: according to the charity BAWSO, they currently support 788 families who are affected one way or another by FGM in Wales; will the Government work more closely with them to see if that support can be increased to allow those people to move forward, if it is required, to seek some protection orders and also, to work with the prosecution services, so that we can actually start prosecuting people in this country and send a very clear message that this will not be tolerated? Because it seems at the moment that it is being tolerated.
Welsh: Diolch i chi am yr ateb yna. Mae braidd yn anhygoel na chyhoeddwyd unrhyw orchmynion amddiffyn o gwbl ac, o ganlyniad, dim erlyniadau oherwydd anffurfio organau cenhedlu benywod yng Nghymru. Mae'n drosedd yn erbyn yr unigolyn ac mae'n gamdriniaeth greulon o blant, ac mae angen i ni, yn fy marn i, ddweud yn blaen beth yw e: cam-drin plant yw hyn - dim mwy, dim llai. Felly, yr hyn yr wyf i'n mynd i ofyn, i Ysgrifennydd y Cabinet, yw: yn ôl yr elusen BAWSO, maen nhw'n cefnogi 788 o deuluoedd sy'n cael eu heffeithio un ffordd neu'r llall gan anffurfio organau cenhedlu benywod yng Nghymru ar hyn o bryd; a wnaiff y Llywodraeth weithio'n fwy agos â nhw i weld a ellir cynyddu'r gefnogaeth honno i ganiatáu i'r bobl hynny symud ymlaen, os yw'n ofynnol, i geisio rhai gorchmynion amddiffyn a hefyd, i weithio gyda'r gwasanaethau erlyn, fel y gallwn ddechrau erlyn pobl yn y wlad hon ac anfon neges eglur iawn na fydd hyn yn cael ei oddef? Oherwydd mae'n ymddangos ar hyn o bryd ei fod yn cael ei oddef.
English: I thank Joyce Watson for the leadership she has taken in terms of addressing this and, indeed, also, I thank Jenny Rathbone, who chaired a recent event that was attended by many Members here today, and BAWSO was involved in that. It's crucial that we enable and support our all-Wales honour-based violence leadership group. That's about data collection and about ensuring that we have FGM safeguarding leads in all our health boards; it's about ensuring that we develop an effective FGM care pathway for Wales so that we can have referrals into primary healthcare or third sector provision. Public Health Wales is revising and updating NHS Wales's safeguarding training, and also we have the social services and well-being Act strengthening safeguarding procedures in Wales. All of this, of course, will lead to the point where we feel that mandatory reporting and the ability to take things forward to protection orders will be much more easily facilitated.
Welsh: Hoffwn ddiolch i Joyce Watson am ei harweinyddiaeth o ran rhoi sylw i hyn ac, yn wir, rwy'n diolch hefyd i Jenny Rathbone, a gadeiriodd digwyddiad diweddar yr aeth nifer o'r Aelodau yma heddiw iddo, ac roedd BAWSO yn rhan o hynny. Mae'n hanfodol ein bod ni'n galluogi ac yn cefnogi ein grŵp arweinyddiaeth trais ar sail anrhydedd Cymru gyfan. Diben hwnnw yw casglu data a sicrhau bod gennym ni arweinwyr diogelu rhag anffurfio organau cenhedlu benywod yn ein holl fyrddau iechyd; mae'n ymwneud â sicrhau ein bod ni'n datblygu llwybr gofal anffurfio organau cenhedlu benywod effeithiol i Gymru fel y gallwn gael atgyfeiriadau i ofal iechyd sylfaenol neu ddarpariaeth trydydd sector. Mae Iechyd Cyhoeddus Cymru yn diwygio ac yn diweddaru hyfforddiant diogelu GIG Cymru, ac mae gennym ni'r Ddeddf gwasanaethau cymdeithasol a llesiant hefyd, sy'n cryfhau gweithdrefnau diogelu yng Nghymru. Bydd hyn oll, wrth gwrs, yn arwain at y pwynt lle byddwn yn teimlo bod adrodd gorfodol a'r gallu i symud pethau ymlaen i orchmynion amddiffyn yn cael eu hwyluso'n llawer haws.
English: Diolch, Lywydd. I'd like to raise a point of order under Standing Order 13.9. Earlier in the Chamber this afternoon, the leader of UKIP in the Assembly made accusations about the conduct of both the Assembly Member for Rhondda and the Member of Parliament for Carmarthen East and Dinefwr relating to the campaign for the future of the school in Llangennech. Specifically, he accused Jonathan Edwards of engaging, and I quote, 'in a public campaign of intimidation of one of those activists'. These are comments that could well be considered libellous, perhaps, outside this Chamber. For the record, the Member of Parliament did not name a single member of the public; his letter to Jeremy Corbyn, which was published on his website, did not include any names of campaigners. Actually, the name of an individual was only published by another party when it was confirmed that they had suspended a member. I believe the misleading and factually incorrect comments should be withdrawn.
Welsh: Diolch, Lywydd. Hoffwn godi pwynt o drefn o dan Reol Sefydlog 13.9. Yn gynharach yn y Siambr y prynhawn yma, gwnaeth arweinydd UKIP yn y Cynulliad gyhuddiadau am ymddygiad yr Aelod Cynulliad dros y Rhondda a'r Aelod Seneddol dros Ddwyrain Caerfyrddin a Dinefwr yn ymwneud â'r ymgyrch dros ddyfodol yr ysgol yn Llangennech. Yn benodol, cyhuddodd Jonathan Edwards o gymryd rhan, a dyfynnaf, 'mewn ymgyrch gyhoeddus o frawychu un o'r ymgyrchwyr hynny'. Mae'r rhain yn y sylwadau a allai'n wir gael eu hystyried yn enllibus, efallai, y tu allan i'r Siambr hon. Ar gyfer y cofnod, ni wnaeth yr Aelod Seneddol enwi'r un aelod o'r cyhoedd; nid oedd ei lythyr at Jeremy Corbyn, a gyhoeddwyd ar ei wefan, yn cynnwys enwau unrhyw ymgyrchwyr. A dweud y gwir, cyhoeddwyd enw'r unigolyn gan blaid arall dim ond pan gadarnhawyd ei bod wedi gwahardd aelod. Rwy'n credu y dylai'r sylwadau camarweiniol a ffeithiol anghywir gael eu tynnu'n ôl.
English: I thank the Member for that point of order. It's quite right, of course, that our Standing Orders insist that we show courtesy on all occasions in this Assembly. May I ask all Members to bear in mind that that courtesy is necessary, particularly for our fellow elected Member here in Wales, including Members of Parliament? I don't believe there's any more to say on that point of order, just to remind all Members to be courteous on all occasions and to avoid accusations.
Welsh: Diolch i'r Aelod am y pwynt o drefn. Mae'n gywir, wrth gwrs, bod ein Rheolau Sefydlog ni'n mynnu ein bod ni'n dangos cwrteisi ar bob achlysur yn y Cynulliad yma. A gaf i ofyn i'r holl Aelodau i ystyried bod y cwrteisi hynny'n angenrheidiol, yn arbennig i'n cyd-Aelodau etholedig yma yng Nghymru, yn cynnwys yr Aelodau Seneddol? Nid wyf yn credu bod mwy i ddweud ar y pwynt o drefn yna, dim ond i atgoffa pob Aelod i fod yn gwrtais ar bob achlysur ac i osgoi cyhuddiadau carlamus.
English: May I ask the leader of the house to move to the next item on our agenda, as I have given her an opportunity to catch her breath? Jane Hutt, therefore, will move to the business statement and announcement. Jane Hutt.
Welsh: A gaf i ofyn i arweinydd y tŷ symud i'r eitem nesaf ar ein hagenda ni, gan fy mod i wedi rhoi cyfle iddi gael dal ei gwynt nawr? Jane Hutt, felly - y datganiad a chyhoeddiad busnes. Jane Hutt.
English: Diolch, Lywydd. I have two changes to report to this week's business. The statement on the independent evaluation of the emergency ambulance services clinical response model will take place immediately after this business statement and, later this afternoon, the Cabinet Secretary for Economy and Infrastructure will make a statement on the future of local bus services. Business for the next three weeks is as shown on the business statement and announcement found among the meeting papers available to Members electronically.
Welsh: Diolch, Lywydd. Mae gennyf ddau newid i'w hadrodd i fusnes yr wythnos hon. Bydd y datganiad ar y gwerthusiad annibynnol o fodel ymateb clinigol y gwasanaethau ambiwlans brys yn digwydd yn syth ar ôl y datganiad busnes hwn ac, yn ddiweddarach y prynhawn yma, bydd Ysgrifennydd y Cabinet dros yr Economi a Seilwaith yn rhoi datganiad am ddyfodol gwasanaethau bws lleol. Mae'r busnes ar gyfer y tair wythnos nesaf fel y'i dangosir ar y datganiad a chyhoeddiad busnes sydd i'w gweld ymhlith papurau'r cyfarfod sydd ar gael yn electronig i'r Aelodau.
English: Leader of the house, you'll be aware of the case of the schoolteacher Juhel Miah who was last week stopped from travelling to the United States via Iceland on a school trip. Juhel is a maths teacher in Llangatwg school. He's Welsh; he was born in Swansea. He's also a Muslim with a Bangladeshi name. He's widely respected by colleagues and loved by pupils. What we see now is a climate of suspicion, not only affecting travellers on the US President's list of countries, but it's affecting Welsh citizens as well. Mr Miah has been in contact with me following his removal from the flight to the United States, asking me to speak out on his behalf and to find out the reasons behind his removal from that flight. To date, he's received no explanation. Will you arrange for a statement supporting Mr Miah's quest for an explanation as to why he was treated in this unacceptable manner during a trip with his pupils?
Welsh: Arweinydd y tŷ, byddwch chi'n ymwybodol o achos yr athro ysgol Juhel Miah a gafodd ei atal yr wythnos diwethaf rhag teithio i'r Unol Daleithiau o Wlad yr Iâ ar drip ysgol. Mae Juhel yn athro mathemateg yn Ysgol Llangatwg. Mae'n Gymro; cafodd ei eni yn Abertawe. Mae hefyd yn Fwslim gydag enw Bangladeshi. Mae'n uchel ei barch ymhlith ei gydweithwyr ac mae'r disgyblion yn hoff iawn ohono. Yr hyn a welwn yn awr yw hinsawdd o amheuaeth, sy'n effeithio, nid yn unig ar y teithwyr sydd ar restr o wledydd Arlywydd yr Unol Daleithiau, ond hefyd ar ddinasyddion Cymru. Mae Mr Miah wedi bod mewn cysylltiad â mi yn dilyn ei dynnu oddi ar yr awyren i'r Unol Daleithiau, yn gofyn i mi siarad ar ei ran a chael gwybod y rhesymau dros ei dynnu oddi ar yr awyren. Hyd yma, nid yw wedi cael unrhyw esboniad. A wnewch chi drefnu datganiad yn cefnogi ymgais Mr Miah i gael eglurhad ynghylch pam y cafodd ei drin yn y modd annerbyniol hwn yn ystod taith gyda'i ddisgyblion?
English: I thank Leanne Wood for that question, and as she'll be aware - and I'm aware she has also written to the First Minister - the First Minister has written to the Secretary of State for Foreign and Commonwealth Affairs seeking urgent consideration and observations on this matter, requesting that he pursue the matter directly with the appropriate US authorities. We need an explanation, as you say, Leanne Wood, for what seems to be a contravention of stated US policy and the rights granted to UK passport holders. I think we're all very, very concerned and, indeed, dismayed by this action, and we all want the answers. So, thank you for raising it.
Welsh: Diolchaf i Leanne Wood am y cwestiwn yna, ac fel y bydd hi'n ymwybodol - ac rwy'n gwybod ei bod hi hefyd wedi ysgrifennu at y Prif Weinidog - mae'r Prif Weinidog wedi ysgrifennu at yr Ysgrifennydd Gwladol dros Faterion Tramor a'r Gymanwlad yn gofyn am ystyriaeth frys a sylwadau ar y mater hwn, yn gofyn iddo fynd i'r afael â'r mater yn uniongyrchol gyda'r awdurdodau priodol yn yr Unol Daleithiau. Mae arnom angen esboniad, fel y dywedwch chi, Leanne Wood, am yr hyn sy'n ymddangos i fod yn groes i bolisi datganedig yr Unol Daleithiau a'r hawliau a roddir i ddeiliaid pasbort y DU. Rwy'n credu ein bod ni i gyd yn bryderus iawn, iawn ac, yn wir, wedi ein siomi'n arw gan y weithred hon, a'n bod ni i gyd yn dymuno cael atebion. Felly, diolch i chi am godi'r mater.
English: The leader of the house may know that Neath Port Talbot council has become the first organisation in Wales to sign the voluntary charter of the TUC's Dying to Work campaign, which protects staff facing terminal illness. Sadly, I know from the personal experience of a close friend who is no longer with us how vital it is for people in that situation to have peace of mind and a sense of security and support from their employers as they face their illness. The charter commits the employer to protect employment terms and death-in-service benefits and to provide active support with a view to maintaining the dignity and the well-being of the employee, consistent with their illness. Will the Government make a statement about what steps it can take to encourage other public sector organisations in Wales also to sign that charter, and whether Welsh Government itself will do so, and whether it will encourage the Assembly Commission to do so?
Welsh: Efallai y bydd arweinydd y tŷ yn gwybod mai Cyngor Castell-nedd Port Talbot yw'r sefydliad cyntaf yng Nghymru i lofnodi siarter wirfoddol ymgyrch Dying to Work Cyngres yr Undebau Llafur, sy'n diogelu staff sy'n wynebu salwch angheuol. Yn anffodus, gwn drwy brofiad personol ffrind agos nad yw gyda ni mwyach, pa mor hanfodol yw hi i bobl yn y sefyllfa honno gael tawelwch meddwl ac ymdeimlad o ddiogelwch a chefnogaeth gan eu cyflogwyr wrth iddynt wynebu eu salwch. Mae'r siarter yn ymrwymo'r cyflogwr i ddiogelu telerau cyflogaeth a budd-daliadau marw yn y swydd ac i roi cefnogaeth weithredol gyda'r nod o gynnal urddas a lles y gweithiwr, yn gyson â'i salwch. A wnaiff y Llywodraeth wneud datganiad am y camau y gall eu cymryd i annog sefydliadau eraill yn y sector cyhoeddus yng Nghymru i lofnodi'r siarter honno hefyd, a pha un a fydd Llywodraeth Cymru ei hun yn gwneud hynny, a pha un a fydd yn annog Comisiwn y Cynulliad i wneud hynny?
English: I certainly welcome the move by Neath Port Talbot council to introduce this terminally ill staff charter for its employees. Obviously, learning from that, we would want to see this being shared and we would encourage other public sector organisations in Wales to follow Neath Port Talbot's example. But we're also, as a Welsh Government, currently exploring how we can better support public authorities to provide national and regional leadership by adopting policies of this kind, which do support people who are terminally ill.
Welsh: Rwy'n sicr yn croesawu gweithred Cyngor Castell-nedd Port Talbot o gyflwyno'r siarter staff â salwch angheuol hon i'w weithwyr. Yn amlwg, gan ddysgu o hynny, byddem yn dymuno gweld hyn yn cael ei rannu a byddem yn annog sefydliadau eraill y sector cyhoeddus yng Nghymru i ddilyn esiampl Castell-nedd Port Talbot. Ond rydym ni hefyd, fel Llywodraeth Cymru, ar hyn o bryd yn archwilio sut y gallwn gefnogi awdurdodau cyhoeddus yn well i ddarparu arweiniad cenedlaethol a rhanbarthol drwy fabwysiadu polisïau o'r math hwn, sydd yn cefnogi pobl â salwch angheuol.
English: Before Christmas recess, I asked the health Secretary to reconsider the Government's decision to close Wales's only perinatal in-patient unit in 2013. He declined and told me that enhanced community provision was adequately addressing the needs of mothers with perinatal mental health needs. I have obtained information showing that two LHBs have no data to illustrate what potential demand there is for an in-patient unit. Two LHBs did not have a perinatal community service until last summer, almost three years after the closure of the specialist unit. In at least one LHB, mothers are being offered referrals to in-patient units in England, but mothers are declining such referrals because they don't want to be separated from their families. The cost of running an in-patient service in Wales was a mere £500,000 a year. Perinatal mental health issues can cost mothers their lives and deny children a parent. Can we have a statement from the health Secretary as soon as possible on what he intends to do in the future to provide mothers in Wales with the services they deserve?
Welsh: Cyn toriad y Nadolig, gofynnais i'r Ysgrifennydd dros iechyd ailystyried penderfyniad y Llywodraeth i gau unig uned amenedigol Cymru i gleifion mewnol yn 2013. Gwrthododd gan ddweud wrthyf fod y ddarpariaeth gymunedol well yn diwallu anghenion mamau ag anghenion iechyd meddwl amenedigol yn ddigonol. Rwyf wedi cael gwybodaeth sy'n dangos nad oes gan ddau Fwrdd Iechyd Lleol unrhyw ddata i ddangos pa alw posibl sydd am uned cleifion mewnol. Nid oedd gan ddau Fwrdd Iechyd Lleol wasanaeth cymunedol amenedigol tan yr haf diwethaf, bron i dair blynedd ar ôl cau'r uned arbenigol. Mewn o leiaf un Bwrdd Iechyd Lleol, mae mamau yn cael cynnig atgyfeiriadau i unedau cleifion mewnol yn Lloegr, ond mae mamau yn gwrthod atgyfeiriadau o'r fath oherwydd nad ydynt eisiau cael eu gwahanu oddi wrth eu teuluoedd. Dim ond £500,000 y flwyddyn oedd cost rhedeg gwasanaeth i gleifion mewnol yng Nghymru. Gall problemau iechyd meddwl amenedigol achosi mamau i golli eu bywydau ac i blant golli rhiant. A gawn ni ddatganiad gan yr Ysgrifennydd dros Iechyd cyn gynted ag y bo modd ar yr hyn y mae'n bwriadu ei wneud yn y dyfodol i ddarparu'r gwasanaethau y maent yn eu haeddu i famau yng Nghymru?
English: This is something that we know that we need to look at - how this is going to be delivered as a result of that change in service. We need to see how it's being delivered across Wales. You've given some evidence today, but I think the Cabinet Secretary will be able to update and respond, particularly if you have examples at a constituency level that can be brought to our attention.
Welsh: Mae hyn yn rhywbeth yr ydym yn gwybod bod angen i ni edrych arno - sut y bydd hyn yn cael ei gyflawni o ganlyniad i'r newid hwn yn y gwasanaeth. Mae angen i ni weld sut y mae'n cael ei gyflawni ledled Cymru. Rydych chi wedi rhoi rhywfaint o dystiolaeth heddiw, ond rwy'n credu y bydd Ysgrifennydd y Cabinet yn gallu rhoi diweddariad ac ymateb, yn enwedig os oes gennych enghreifftiau ar lefel etholaethol y gellir eu dwyn i'n sylw.
English: The next item on our agenda is the statement by the Cabinet Secretary for Health, Well-being and Sport on the independent evaluation of the emergency ambulance services clinical response model. I call on the Cabinet Secretary to make the statement - Vaughan Gething.
Welsh: Yr eitem nesaf ar ein hagenda ni yw'r datganiad gan Ysgrifennydd y Cabinet dros Iechyd, Llesiant a Chwaraeon ar werthusiad annibynnol o fodel ymateb clinigol y gwasanaethau ambiwlans brys. Rydw i'n galw ar yr Ysgrifennydd Cabinet i wneud ei ddatganiad - Vaughan Gething.